
a/ PAREIKŠTA VILTIS, KAD RUSIJA ATSIPRAŠYS BALTIJOS ŠALIŲ 

"Baltijos šalys tikisi, jog Rusijos Federacija gerbs 
1920-ųjų metų taikos sutartyse pripažintą jų suverenumą ir kaip 
Sovietų Sąjungos įpėdinė oficialiai atsiprašys už pusės 
šimtmečio okupaciją", pareiškė Lietuvos Jungtinių Tautų 
Asociacijos prezidentas Algis Tomas Geniušas Ženevoje 
vykstančioje Jungtinių Tautų pakomitečio sesijoje, skirtoje 
žmogaus teisių ir mažumų apsaugos problemoms. 

Asociacijos prezidentas ir Tarptautinės laisvųjų žurnalistų 
federacijos narys savo pareiškime pažymėjo, jog Baltijos šalys 
viliasi, kad Rusija "deramai kompensuos didelius joms padarytus 
nuostolius ir grubius pagrindinių žmogaus teisių pažeidimus, 67] 
išaiškins ir patrauks atsakomybėn fizinio bei dvasinio genocido 
vykdytojus". 


Fd LIETUVOS VALSTYBĖ STIPRĖJA, JOS EKONOMIKA PLĖTOJASI 
DINAMISKA a S AAB 

(M “Taip Lietuvos politinę ir ekonominę padėtį, pirmadienį 
kalbėdamas per Lietuvos televiziją, apibūdino Respublikos 
Prezidentas Algirdas Brazauskas. Apie 40 minučių trukusi laida 
buvo skirta Prezidento kadencijos įpusėjimui. 

Televizijos laidoje Algirdas Brazauskas iš esmės kalbėjo 
apie šalies vidaus problemas. Lietuvos užsienio politikos, už 
kurią pagal Konstituciją atsakingas Prezidentas, pagrindiniai 
momentai buvo iliustruoti filmuotais siužetais. 

Algirdas Brazauskas pažymėjo, kad pagal Konstituciją 
suformuotos valdžios institucijos, tarp jų ir Vyriausybė, savo 
funkcijas atlieka patenkinamai. 

Algirdo Brazausko nuomone, per pastaruosius metus 
sustabdytas ekonomikos smukimas. Šiandieną kai kuriose jos 
srityse netgi pastebimas tam tikras pagerėjimas, teigė jis. Aš 
kalbu labai atsargiai, nedarydamas didelių išvadų. Tačiau 
visiškai akivaizdu, kad bendras vidaus produktas didėja. Tai, 
be kita ko, konstatavo ir Tarptautinio valiutos fondo 
ekspertai, užfiksavę jo padidėjimą pernai keturiais procentais, 
pažymėjo Prezidentas. (A.P.) 


